[{"text_idx": "#000000", "text": "6 kuu keskmine portaali ku\u0308ljastajate arv kuus: 60 619"}, {"text_idx": "#000002", "text": "Na\u0308dala jooksul avaldati to\u0308o\u0308turu statistikat esimese kvartali kohta, millest selgub, et to\u0308o\u0308tuse ma\u0308a\u0308r seisis 11,5%-l sarnaselt eelmise kvartaliga (11,4%), mis ma\u0308rgib eelmisel aastal toimunud to\u0308o\u0308puuduse kiire kahanemise trendi aeglustumist. Siiski lu\u0308hiajalises perspektiivis prognoosiks veel veidi edasist langemist, kuid veidi pikemas plaanis langus pidurdub ning so\u0303ltuvalt arengutest eurotsoonis, on oht isegi veidi suureneda."}, {"text_idx": "#000004", "text": "Et lu\u0308hiajalises perspektiivis to\u0308o\u0308tus veel veidi va\u0308heneb, viitavad mitmed asjaolud. Esiteks viitaeg majanduse kasvutsu\u0308kli po\u0308o\u0308rdumisest, mille ja\u0308rgi peaks to\u0308o\u0308tuse va\u0308henemine kestma aasta keskkohani. Teiseks viiteks on ettevo\u0303tete ku\u0308sitluste indikaatorid, mille kohaselt oodatakse ja\u0308rgmisel kolmel kuul to\u0308o\u0308tajate arvu suurendamist ko\u0303igis majandussektoreis. Need indikaatorid suurenesid kuni ma\u0308rtsikuuni, aprillis pu\u0308sisid ootused enam-va\u0308hem paigal."}, {"text_idx": "#000005", "text": "Kolmandaks viiteks on registreeritud to\u0308o\u0308tute arv, mis maikuu kolmanda na\u0308dala lo\u0303puks oli alanenud 6,9%le ning mis on va\u0308ga heaks suunana\u0308itajaks u\u0308ldisele to\u0308o\u0308puudusele."}, {"text_idx": "#000006", "text": "Kokkuvo\u0303ttes, teise kvartali to\u0308o\u0308puuduse ma\u0308a\u0308raks ILO metoodika ja\u0308rgi ootame 10,9% ning sealt edasi aasta teises pooles selle ma\u0308a\u0308ra stabiliseerumist."}, {"text_idx": "#000007", "text": "Statistikaamet to\u0303i oma teates eraldi va\u0308lja, et meeste to\u0308o\u0308puudus on suurenenud rohkem kui naiste oma. Po\u0303hjuseid otsiksin mina mitte niiva\u0308ga meeste ja naiste erinevusest vo\u0303i nende erinevatest palgano\u0303udmistest, vaid sektoritest, mis ka\u0308esoleval ajal kahanevad vo\u0303i kasvavad."}, {"text_idx": "#000008", "text": "Teenindussektoris to\u0308o\u0308tab u\u0308le pooleteise korra rohkem naisi kui mehi ja see on sektor, kus to\u0308o\u0308d jagub hetkel rohkem, ning to\u0308o\u0308stussektoris ja\u0308llegi to\u0308o\u0308tab u\u0308le kahe korra rohkem mehi kui naisi, ning see sektor on hetkel haavatav rahvusvahelise no\u0303udluse va\u0308henemise poolt. Eelmisest kvartalist va\u0308iksem to\u0308o\u0308ho\u0303ive oli na\u0308iteks ekspordi kasvu kahanemisest pihta saanud to\u0308o\u0308tlevas to\u0308o\u0308stuses (-6%), aga ka sellistes tu\u0308u\u0308piliselt \u201emeeste aladel\u201c nagu elektri- ja veevarustuses (-5%), ehituses (-18%) ja ma\u0308eto\u0308o\u0308stuses (-27%). Naised to\u0308o\u0308tavad ilmselt tsu\u0308kliliselt va\u0308hemtundlikumatel aladel, nagu ka majanduskriisi aegu selgelt va\u0308lja joonistus."}, {"text_idx": "#000009", "text": "Umbes pooled registreeritud to\u0308o\u0308tutest on need, kellel puudub igasugune erialane haridus. Neist omakorda pooled on vaid keskkooliharidusega. Samal haridustasemel, aga koos kutseo\u0303ppega, on to\u0308o\u0308tuid juba hulga va\u0308hem. Seega on struktuurne to\u0308o\u0308puudus Eestis endiselt to\u0303sine probleem \u2013 oskusi napib, et to\u0308o\u0308d saada. Neist, kellel on eriala olemas, on to\u0308o\u0308tute hulgas ko\u0303ige enam tootmise ja to\u0308o\u0308tlemise ala inimesi, aga ka masinaehitus, mehaanika, elektroonika, arhitektuur ja ehitus ning toitlustamise ja majutuse inimesi. See na\u0308itab potentsiaali, millistel aladel va\u0308hemalt mingis ulatuses kvalifikatsiooniga to\u0308o\u0308jo\u0303udu ko\u0303ige enam saada on ning milliseid ettevo\u0303tteid siia perspektiivikas rajada oleks. Vabu to\u0308o\u0308kohti on hetkel aga pakkuda ko\u0303ige enam mu\u0308u\u0308misega seotud ametikohtadele. Eks see to\u0303si ole, et mu\u0308u\u0308misoskustega eestlased kohe kuidagi ei hiilga."}, {"text_idx": "#000010", "text": "Positiivseks trendiks on, et to\u0308o\u0308tuna arveloleku lo\u0303petamise po\u0303hjusena on ja\u0308rjest kasvanud nende hulk, kes on la\u0308inud to\u0308o\u0308le ja kahaneb nende hulk, kes enam mingil po\u0303hjusel registreeritud to\u0308o\u0308tuks ei kvalifitseeru."}, {"text_idx": "#000011", "text": "Mihkel Nestor: olukord to\u0308o\u0308turul halveneb"}, {"text_idx": "#000012", "text": "Mihkel Nestor: to\u0308o\u0308turu seis on siiani pu\u0308sinud tugev"}, {"text_idx": "#000014", "text": "Konkurentsivo\u0303imeline palk La\u0308a\u0308nemaal: 600 eurot"}, {"text_idx": "#000015", "text": "Galerii: Uuemo\u0303isas toimus La\u0308a\u0308nemaa esimene to\u0308o\u0308mess"}, {"text_idx": "#000017", "text": "Jah, see jutt ju ko\u0303ik o\u0303ige, aga ega eriala omamine siis to\u0308o\u0308kohti juurde ei tee! Ko\u0303ik kellel mingi ala ilusti selge la\u0308heb ikka sinna to\u0308o\u0308le kus ka palka makstakse, na\u0308iteks Soome. Na\u0308e uksetehases to\u0308o\u0308tavad juba lausa vorstijupi eest! (vanasti to\u0308o\u0308tati seal jo\u0303ulupeo eest, aga nu\u0308u\u0308d ei saa sedagi, vist so\u0303ite seal liiga palju!) Kuulge uksetehase rahvas, kas te selle vorsti eest mida soomre (va\u0308ike ta\u0308ht meelega) teile lubas ka sitsima olete no\u0303us? Mega irw! Enne masu to\u0303mmati seal minu teada palk mingi 20- 30% maha ja nu\u0308u\u0308d tuli va\u0308ike vennike ro\u0303o\u0303muso\u0303numiga, et to\u0303stab palka 10% ja kes ko\u0303vasti u\u0308letunde teeb,... Loe rohkem \u00bb"}, {"text_idx": "#000019", "text": "La\u0308a\u0308nemaa JK esindus alistas kodus Pa\u0308rnu"}, {"text_idx": "#000021", "text": "Uksetehase juht Ago Soomre la\u0308ks pensionile"}, {"text_idx": "#000022", "text": "Galerii: maailmameister o\u0303petas Kullamaa o\u0303pilasi tasakaalu hoidma"}, {"text_idx": "#000026", "text": "Produtsendid tulevad Haapsallu \u201eVigaseid pruute\u201d tutvustama"}, {"text_idx": "#000030", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}, {"text_idx": "#000033", "text": "La\u0308a\u0308neranna vallavalitsus: Metsku\u0308la lapsed ei ta\u0308ida koolikohustust\nKohtutuasjad neelavad valla rahakotist 100 000 eurot\nMetsku\u0308las algas koolito\u0308o\u0308 sulgemisotsuse kiuste\nVald survestab Metsku\u0308la lastevanemaid uut kooli valima\nLihula lastevanemad lubavad valla vastu kohtusse minna (ta\u0308iendatud kl 14. 03)"}]